stanford-oval/wikipedia huggingface dataset:
ศิริพร อำไพพงษ์
ประวัติ

ศิริพร อำไพพงษ์ มีชื่อจริงว่า นางศิริมา อำเคน ชื่อเล่น นาง เกิดเมื่อวันจันทร์ที่ 7 ธันวาคม พ.ศ. 2507 เป็นบุตรของบิดา กองมี อำเคน และมารดา ออ อำเคน เกิดที่บ้านดอนกลอย ตำบลดอนกลอย อำเภอหนองหาน (ปัจจุบันแยกมาเป็นอำเภอพิบูลย์รักษ์) จังหวัดอุดรธานี  มีพี่น้องทั้งหมด 10 คน  ศิริพรเป็นบุตรสาวคนที่ 7 ครอบครัวมีอาชีพทำนา และมีวงหมอลำด้วยโดยมีคุณพ่อเป็นหมอลำอยู่แล้ว และเป็นผู้สอนให้ศิริพรเป็นหมอลำ เมื่อปี พ.ศ. 2527 เธออยู่กับหมอลำคณะ สุเทพ ดาวดวงใหม่ และได้รู้จักกับ คุณนคร แดนสารคาม และคุณประยูร จันทร์สอน ได้พาไปออกทีวีช่อง 4 จ.ขอนแก่น และคุณดอย อินทนนท์ ได้เห็นแววจึงให้โอกาสอัดเสียงและได้รับการเปลี่ยนชื่อจาก ศิริมา อำเคน  เป็น ศิริพร อำไพพงษ์ เธอเคยอยู่สังกัดกรุงไทยออดิโอ ก่อนจะย้ายมาอยู่พีจีเอ็มในราวปี 2533-2534 และประสบความสำเร็จเป็นครั้งแรกจากผลงานเพลง โบว์รักสีดำ
หลังจากศิริพร อำไพพงษ์ หมดสัญญากับค่าย พีจีเอ็ม เธอได้คิดจะหยุดร้องเพลง และกลับไปทำนาที่บ้านเกิด แต่สลา คุณวุฒิได้ชวนให้มาอยู่สังกัดแกรมมี่โกลด์ เมื่อปี พ.ศ. 2543 และเปลี่ยนแนวเพลงเป็นลูกทุ่งอีสาน ในตอนแรกบริษัท ได้ปล่อยเพลง หนีแม่มาแพ้รัก ไปตามสถานีวิทยุต่างๆ แต่ว่าเพลงที่มีกระแสอย่างรวดเร็ว กลับเป็นเพลง ปริญญาใจ ทำให้บริษัทต้องเปลี่ยนชื่อและปกอัลบั้มใหม่ เป็นอัลบั้ม ชุดที่ 1 ปริญญาใจ และเพลงนี้ก็ได้ส่งให้ชื่อศิริพร อำไพพงษ์ กลับมาเป็นที่รู้จักและโด่งดังเป็นพลุแตกอีกครั้ง หลังจากอัลบั้มปริญญาใจ เธอก็มีผลงานเพลงออกมาอีกหลายอัลบั้มอย่างต่อเนื่อง จนถึงปัจจุบัน กับอัลบั้ม ชุดที่ 17 คนใช่ เกิดช้า
งานสุดท้ายที่เธอทำก่อนจะพักวงการบันเทิงคืออัลบั้มชุดที่ 17 ของเธอใน พ.ศ. 2560 ภายใต้สังกัดแกรมมี่ โกลด์ เขาเป็นศิลปินและทำงานเบื้องหลังให้กับศิลปินคนอื่นๆ ที่แกรมมีโกลด์
ชีวิตส่วนตัว

ศิริพรสมรสกับ สุชาติ สุขโมนมหาอุดม (พ.ศ. 2562 - ปัจจุบัน)
ผลงานเพลง > สังกัดค่าย กรุงไทยออดิโอ

ปี พ.ศ. 2526-2533 มีทั้งหมด 10 อัลบั้ม ผลงานเด่น พบรักที่หัวลำโพง สาวภูพานรำพึง น้องนกอกหัก ฯลฯ
ชุดที่ 1 สตริงลำแพนศิริพร'28 (2528)
ชุดที่ 2 ทุ่งร้างนางลืม-ทุ่งร้างนางคอย
ชุดที่ 3 พบรักที่หัวลำโพง (เมษายน 2529)
ชุดที่ 4 ศิริพรวอนแฟน (2530)
ชุดที่ 5 อดีตรักหนองหาร (2531)
ชุดที่ 6 สาวไร่อ้อยคอยแฟน
ชุดที่ 7 อาลัยรักที่ชุมพร	(มกราคม 2533)
ชุดที่ 8 ไม่เอาพระเจ้าก็แจก (กรกฎาคม 2533)
ชุดที่ 9 บวชชีหนีรัก (สิงหาคม 2533)
ชุดที่ 10 เสียแรงหลงรัก (ธันวาคม 2533)
ผลงานเพลง > สังกัดค่าย พีจีเอ็ม

ปี พ.ศ. 2534-2542 มีผลงานเด่น โบว์รักสีดำ,ลำเพลินเชิญเต้น,ไฟใกล้ฟาง,ล้างจานในงานแต่ง,ฝากซองกินดองแฟน,ผ้าเช็ดหน้าลาแก้ม,หัวอกแม่ฮ้างน้อย,สาวคิงฮ้อน,ฮักผัวเขา ฯลฯ
ชุดที่ 1 โบว์รักสีดำ (สิงหาคม 2534)
ชุดที่ 2 ลำเพลินเชิญเต้น (มีนาคม 2535)
ชุดที่ 3 ไฟใกล้ฟาง (ตุลาคม 2535)
ชุดที่ 4 ล้างจานในงานแต่ง (กรกฎาคม 2536)
ชุดที่ 5 สาวไร่ปอรอแฟน (พฤศจิกายน 2536)
ชุดที่ 6 หล่อดีพี่จ๋า	(กรกฎาคม 2537)
ชุดที่ 7 ฝากซองกินดองแฟน (ตุลาคม 2537)
ชุดที่ 8 สาวอุดรนอนร้องไห้ (มีนาคม 2538)
ชุดที่ 9 ลืมไม่ลง (มีนาคม 2538)
ชุดที่ 10 สาวสกลครวญ (มีนาคม 2538)
ชุดที่ 11 แหล่...หัวอกผู้หญิง (ตุลาคม 2538)
ชุดที่ 12 รวมฮิต 10 ปี (ตุลาคม 2538)
ชุดที่ 13 พบรักที่หัวลำโพง (กุมภาพันธ์ 2539)
ชุดที่ 14 สาวอีสานยังคอย (กุมภาพันธ์ 2539)
ชุดที่ 15 เหมือนฆาตกร (กุมภาพันธ์ 2539)
รวมฮิต (ชุด 16-19) (เมษายน 2539)
ชุดที่ 20 ผ้าเช็ดหน้าลาแก้ม (มิถุนายน 2539)
ชุดที่ 23 อวยพรก่อนวันแต่ง ( พฤษภาคม 2540 )
ชุดที่ 24 ม่วนบ่เซา ชุดที่ 1 โบว์รักสีดำ
( สิงหาคม 2540)
ชุดที่ 25 ม่วนบ่เซา ชุดที่ 2 อุ้มท้องกินดองแฟน ( ตุลาคม 2540)
ชุดที่ 26 ดวงใจของนก ( มกราคม 2541)
ชุดที่ 27 หัวอกแม่ฮ้างน้อย ( พฤษภาคม 2541)
ชุดที่ 28 ศิริพรลำซิ่ง ( ตุลาคม 2541)
ชุดที่ 29 สาวคิงฮ้อน ( เมษายน 2542)
ชุดที่ 30 ซังคนใจดำ ( สิงหาคม 2542)
ชุดที่ 31 ผูกแขนให้แฟนเขา ( ธันวาคม 2542 )
ชุดที่ 33 สาวลำเพลินเอิ้นฮัก ( กุมภาพันธ์ 2543 )
ชุดที่ 34 แต่งแล้วก็ยังรัก ( พฤษภาคม 2543 )
ผลงานเพลง > สังกัดค่าย แกรมมี่โกลด์ > อัลบั้มพิเศษ

| ปี | สตูดิโออัลบั้ม | รายชื่อเพลง |
| --- | --- | --- |
| 2549 |  เมือยามบ้าน ทั้งมัน ทั้งม่วน ภาค 1 เริ่มออกจำหน่าย : 28 มีนาคม 2549  สังกัด : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : CD , VCD Karaoke , DVD Karaoke  โปรเจกต์พิเศษ ของแกรมมี่โกลด์ ที่ทำเพลงหมอลำออกมาสู่ตลาด ในรูปแบบ NON-STOP ผ่านศิริพร อำไพพงษ์ ที่เป็นที่รู้จักว่าเป็นหมอลำตัวจริง ชุดพิเศษเมือยามบ้านนี้ สร้างปรากฏการณ์ยอดขายถล่มทลาย ทำให้แกรมมี่โกลด์ทำออกมาถึง 3 ชุด |  โลโซโบว์รัก (ต่อมา ต่าย อรทัย , เอิ้นขวัญ วรัญญา ได้นำเอาไปร้องใหม่)  ล้างจานในงานแต่ง (ก้านตอง ทุ่งเงิน ได้นำเอาไปร้องใหม่)  ตำแหน่งที่ไม่ต้องการ  ขึ้นคานเพราะการคอย  ใจลอยบนรถผ้าป่า  กราบลาแม่ย่าปล่อย  มักผัวเขา  ลืมไม่ลง  คอยรักคนบ้านไกล (ข้าวทิพย์ ธิดาดิน ได้นำเอาไปร้องใหม่)  ร้องไห้ใส่เสียงเพลง  ทำใจได้แฟนหล่อ  มนต์รักผักกะแยง |
| 2549 |  เมือยามบ้าน ทั้งมัน ทั้งม่วน ภาค 2 เริ่มออกจำหน่าย : 8 ธันวาคม พ.ศ. 2549  สังกัด : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : CD , VCD Karaoke , DVD Karaoke  โปรเจกต์พิเศษ ของแกรมมี่โกลด์ ที่ทำเพลงหมอลำออกมาสู่ตลาด ในรูปแบบ NON-STOP ผ่านศิริพร อำไพพงษ์ ที่เป็นที่รู้จักว่าเป็นหมอลำตัวจริง ชุดพิเศษเมือยามบ้านนี้ สร้างปรากฏการณ์ยอดขายถล่มทลาย ทำให้แกรมมี่โกลด์ทำออกมาถึง 3 ชุด |  อยากมีบอดี้กอด  กอดแล้วบ่แต่ง  ฮักแท้แม่น้องโจ้  บ่าวขายแรงที่รัก  น้องใหม่เสื้อยืดดำ  ลืมนาลืมนาง  สัญญาปลาข่อน (ขับร้องโดย เอกพล มนต์ตระการ)  หลูโตนหมอนข้าง (ศิริพร อำไพพงษ์ ร่วมขับร้องคู่กับ เอกพล มนต์ตระการ)  ฝากซองกินดองแฟน  แม่ลูกอ่อนขี้เมา  ระวังหนุ่มเมียเผลอ  ปีหน้าอย่าลืมเด้อ |
| 2551 |  ศิริพร อำไพพงษ์ เมือยามบ้าน ปี 3 ม่วนรวมมิตร ฮิตซอดแจ้ง เริ่มออกจำหน่าย : 18 มีนาคม พ.ศ. 2551  สังกัด : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : CD , VCD Karaoke , DVD Karaoke  โปรเจกต์พิเศษ ของแกรมมี่โกลด์ ที่ทำเพลงหมอลำออกมาสู่ตลาด ในรูปแบบ NON-STOP ผ่านศิริพร อำไพพงษ์ ที่เป็นที่รู้จักว่าเป็นหมอลำตัวจริง ชุดพิเศษเมือยามบ้านนี้ สร้างปรากฏการณ์ยอดขายถล่มทลาย ทำให้แกรมมี่โกลด์ทำออกมาถึง 3 ชุด |  ซำบายดีที่คานทอง  หน้าฮ้านประจานฮัก  แด่เธอ...ด้วยดอกแค  สงกรานต์สัญญาใจ (เวียง นฤมล ได้นำเอาไปร้องใหม่)  อยากมีบอดี้กอด  อิจฉาภรรยาอ้าย  โลโซโบว์รัก (ต่อมา ต่าย อรทัย , เอิ้นขวัญ วรัญญา ได้นำเอาไปร้องใหม่)  ฮักแท้แม่น้องโจ้  น้องใหม่เสื้อยืดดำ  ร้องไห้ใส่เสียงเพลง  ทำใจได้แฟนหล่อ  เซิ้งไม่ใช่แฟนทำแทนไม่ได้ (ขับร้องโดย ดอกอ้อ ทุ่งทอง และ ก้านตอง ทุ่งเงิน) (ร้องแก้จากเพลง ไม่ใช่แฟนทำแทนไม่ได้ ของ ตั๊กแตน ชลดา) (ตอนหลัง ต่าย อรทัย เอาไปร้องใหม่) |
ผลงานเพลง > สังกัดค่าย แกรมมี่โกลด์ > ซิงเกิ้ลเดี่ยว

| ปี | เพลง | ค่าย | หมายเหตุ |
| --- | --- | --- | --- |
| 2561 | ผู้หญิงหลายมือ | แกรมมี่โกลด์ | Music video เพลงนี้ได้  รัชนีกร พันธุ์มณี มาร่วมแสดงมิวสิควิดีโอ ดอกอ้อ ทุ่งทอง ได้นำเอาไปร้องใหม่ |
| 2562 | สาวใหญ่มักม่วน | แกรมมี่โกลด์ | ไม่มี Music Video |
| 2562 | คนนี้ผัวเฮา | แกรมมี่โกลด์ | ไม่มี Music Video |
| 2562 | เสียงแคนที่หนองคาย | แกรมมี่โกลด์ | เพลงในโปรเจกต์ ปฏิทินหัวใจ |
| 2565 | กรรมเก่า | แกรมมี่โกลด์ |  |
| 2566 | เต้ยซิ่ง | อิสระ | ลิขสิทธิ์ของศิริพร ไม่ใช่ของแกรมมี่โกลด์ |
| 2566 | บิ๊กไบค์ใจคด | อิสระ | ลิขสิทธิ์ของศิริพร ไม่ใช่ของแกรมมี่โกลด์ |
| 2566 | สองแหบแซบอีหลี (ร้องร่วมกับ อาภาพร นครสวรรค์) ไปเคาท์ดาวน์ | อิสระ | ลิขสิทธิ์ของศิริพร ไม่ใช่ของแกรมมี่โกลด์ |
| 2566 | เพื่อแม่แพ้บ่ได้ (ร้องใหม่และทำดนตรีใหม่) | แกรมมี่โกลด์ |  |
ผลงานเพลง > สังกัดค่าย แกรมมี่โกลด์ > เพลงพิเศษ

| ปี | ชื่อเพลง | หมายเหตุ |
| --- | --- | --- |
| 2559 | เล่าสู่หลานฟัง | บทเพลงเพื่อรำลึกถึงพระบาทสมเด็จพระมหาภูมิพลอดุลยเดชมหาราช บรมนาถบพิตร หลังการสวรรคตเมื่อวันที่ 13 ตุลาคม พ.ศ.2559 (ต้นฉบับ สลา คุณวุฒิ) |
| 2560 | ปีใหม่ทุกวัน | รวมศิลปินแกรมมี่โกลด์ ต้อนรับปีใหม่ 2561 |
ผลงานเพลง > สังกัดค่าย แกรมมี่โกลด์ > เพลงที่ไม่ได้ปล่อย

ปล่อยให้ได้ฟังในรูปแบบ Demo Version ใน YouTube channel : ศิริพร อำไพพงษ์ OFFICIAL
| ข้อมูลอัลบั้ม | รายชื่อเพลง | สถานะเพลงในปัจจุบัน |
| --- | --- | --- |
|  Demo Version ของ ศิริพร อำไพพงษ์ ออกจำหน่าย : Unreleased  ค่าย : แกรมมี่โกลด์, จีเอ็มเอ็มแกรมมี่  เหตุผลที่ไม่ได้ขาย : มีปัญหาในการผลิต | โกหกกี่ครั้งก็ยังรัก ลาโคราช ครูลำดวน จำผัวได้ไหม คืนนี้ฟ้าผ่า | - |
ผลงานเพลง > สังกัดค่าย แกรมมี่โกลด์ > เพลงประกอบละครและภาพยนตร์

| ปี | ชื่อเพลง | ละคร/ภาพยนตร์ | ช่อง |
| --- | --- | --- | --- |
| 2563 | สาวใหญ่มักม่วน | รัก 10 ล้อ รอ 10 โมง | ช่องวัน 31 |
| 2564 | สาวใหญ่มักม่วน | ผู้ใหญ่สันต์ กำนันศรี | ช่องวัน 31 |
ผลงานเพลง > สังกัดค่าย แกรมมี่โกลด์ > เพลงที่ไปรับเชิญร้อง

เพลงที่ศิริพรได้มีส่วนร่วมในการการร้อง
| ปี | ชื่อเพลง | เจ้าของเพลง | ค่าย | หมายเหตุ |
| --- | --- | --- | --- | --- |
| 2530 | ลำเรื่องต่อกลอน เรื่อง น้ำตาสาวเย็บผ้า | สาธิต ทองจันทร์, เดือนเพ็ญ อำนวยพร, ศิริพร อำไพพงษ์, ประสาน เวียงสิมา, หงษ์หยก วิไลวรรณ, สุรกาน แสงคำ | กรุงไทย ออดิโอ |  |
| 2545 | มนต์เพลงลูกทุ่งเอฟเอ็ม | มนต์สิทธิ์ คำสร้อย, ฝน ธนสุนทร, ยิ่งยง ยอดบัวงาม, ยอดรัก สลักใจ, สุรชัย สมบัติเจริญ, เอกชัย ศรีวิชัย, เสรี รุ่งสว่าง, เอกราช สุวรรณภูมิ, รุ่ง สุริยา, กุ้ง สุธิราช, สดใส รุ่งโพธิ์ทอง และ ศิลปินหญิงหลายคน | แกรมมี่ โกลด์ | มนต์เพลงลูกทุ่งเอฟเอ็ม |
| 2546 | ด้วยรักและชื่นชม | ไมค์ ภิรมย์พร และ ต่าย อรทัย | แกรมมี่ โกลด์ | รายการ สมาคมชมดาว |
| 2549 | หลูโตนหมอนข้าง | เอกพล มนต์ตระการ | แกรมมี่ โกลด์ | เพลงในโปร์เจกต์ เมื่อยามบ้าน ทั้งมัน ทั้งม่วน |
| 2550 | บอกรักด้วยความดี | รวมศิลปินสังกัดแกรมมี่ โกลด์ | แกรมมี่ โกลด์ | บทเพลงพิเศษ เนื่องในวันเฉลิมพระชนมพรรษา 5 ธันวาคม 2550 (วันพ่อ) เคยออกอากาศทางช่อง 5 รายการเวทีไท |
| 2552 | เหนื่อยไหมคนดี | ไมค์ ภิรมย์พร | แกรมมี่ โกลด์ | เพลงในโปรเจกต์พิเศษ 'รวมใจทุกคู่แด่ครูสลา' |
| 2553 | คิดฮอด | bodyslam | จีเอ็มเอ็ม แกรมมี่ | เพลงในโปรเจกต์พิเศษ 'คราม 2010' |
| 2554 | ละครชีวิต | ต่าย อรทัย,ไหมไทย ใจตะวัน,มนต์แคน แก่นคูน,ไผ่ พงศธร, และ ข้าวทิพย์ ธิดาดิน | แกรมมี่ โกลด์ | รายการ สตาร์เสตจ |
| 2554 | อย่าไว้ใจทาง อย่าวางใจแฟน | โจ๊ก SO COOL | แกรมมี่ โกลด์ | รวมในอัลบั้ม สตรีหมายเลข 1 |
| 2554 | ขาดเจ้าบ่ขาดใจ | เอิ้นขวัญ วรัญญา) | แกรมมี่ โกลด์ | รวมในอัลบั้ม สตรีหมายเลข 1 |
| 2554 | ฝากเสียงลำล่อง | ป.ฉลาดน้อย | แกรมมี่ โกลด์ | รวมในอัลบั้ม สตรีหมายเลข 1 |
| 2555 | แรงใจคนไกลบ้าน | เอิร์น, ต่าย, รัชนก, นิ้วก้อย, เปาวลี, เอิ้นขวัญ, ดอกอ้อ, ก้านตอง และข้าวทิพย์ | แกรมมี่ โกลด์ | เพลงในโปรเจกต์ น้อง ๆ ร้องเพลงพี่นาง |
| 2557 | เซิ้งเฮือส่วง | ต่าย อรทัย,ไผ่ พงศธร และ มนต์แคน แก่นคูน | แกรมมี่ โกลด์ | เพลงในโปรเจกต์พิเศษ 'ฝากไว้ในแผ่นดิน พงษ์ศักดิ์ จันทรุกขา หอมดอกผักกะแยง' |
| 2557 | สาละวันรำวง | รวมศิลปิน | แกรมมี่ โกลด์ | เพลงในโปรเจกต์พิเศษ 'ฝากไว้ในแผ่นดิน พงษ์ศักดิ์ จันทรุกขา หอมดอกผักกะแยง' |
| 2557 | อีสานบ้านเฮา | รวมศิลปิน | แกรมมี่ โกลด์ | เพลงในโปรเจกต์พิเศษ 'ฝากไว้ในแผ่นดิน พงษ์ศักดิ์ จันทรุกขา หอมดอกผักกะแยง' |
| 2558 | มัน ใหญ่ มาก 7 โจ๊ะ | ณรรลฌา ดอกกะฐิน | จีเอ็มเอ็ม แกรมมี่ | มหกรรมโจ๊ะหมู่เพื่อบูชาวงการเพลงไทย 19-20 ธันวาคม 2558 ที่ แก่งกระจาน คันทรี คลับ จ.เพชรบุรี |
| 2560 | ปีใหม่ทุกวัน | ร้องรวมทั้งสังกัด แกรมมี่ โกลด์ | แกรมมี่ โกลด์ ในเครือ จีเอ็มเอ็ม แกรมมี่ | เพลงในโปรเจกต์พิเศษ 'ซิงเกิ้ลพิเศษต้อนรับปีใหม่ 2561' |
| 2566 | แฟนจ๋า | รวมศิลปินแกรมมี่โกลด์ | แกรมมี่ โกลด์ ในเครือ จีเอ็มเอ็ม แกรมมี่ | ซนซน 40 ปี GMM GRAMMY |
| 2566 | สองแหบแซบอีหลี | อาภาพร นครสวรรค์ | อิสระ |  |
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | บทบาท |
| --- | --- | --- |
| 256... | ละครใหม่ (ยังไม่ทราบชื่อเรื่อง) | รอเปิดกล้อง เรื่องเดียวกับ ตั๊กแตน ชลดา |

ละครโทรทัศน์ทั้งหมดด้านล่างนี้ออกอากาศทางช่องจีเอ็มเอ็ม 25
| ปี | เรื่อง | บทบาท |
| --- | --- | --- |
| 2558 | หมัดเด็ดเสียงทอง Season 3 | เจ๊ขวัญ |
ผลงานการแสดง > ภาพยนตร์

| ปี | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2536 | เสียงแคนดอกคูน |  | บิณฑ์ บันลือฤทธิ์,ธิดา ธีรรัตน์,ไกรสร เรืองศรี | - |
| 2567 | อีสานซอมบี้ | - | ศิริพร | - |
ผลงานการแสดง > มิวสิควิดีโอ

| ปี | ชื่อเพลง | ชื่อนักร้อง |
| --- | --- | --- |
| 2561 | "เป๊ะเวอร์" | ลำยอง หนองหินห่าว |
| 2565 | "ริบบิ้นเลิฟคัลเลอร์แบล็ค" | ปาล์มมี่ feat.สิงโต นำโชค |
| 2566 | "บิ๊กไบค์ใจคด" | ศิริพร อำไพพงษ์ |
ผลงานการแสดง > โฆษณา

ช่องแกรมมี่ 4 ช่อง (ช่อง Fan TV., ช่อง Bang Channel, ช่อง Green Channel และช่อง Acts Channel) ร่วมด้วย ไมค์ ภิรมย์พร,ต่าย อรทัย,เอิร์น สุรัตน์ติกานต์ และศิลปิน นักร้อง นักแสดงอีกมากมาย (2552)
กล่องรับสัญญาณ GMM. Z รุ่น HD ร่วมด้วย ต่าย อรทัย,ไผ่ พงศธร,หญิงลี ศรีจุมพล และศิลปิน นักร้อง นักแสดงอีกมากมาย (2556-2557)
คอนเสิร์ต

มหกรรมคอนเสิร์ต ถูกใจคนไทย ร่วมใจใช้สินค้าถูกกฎหมาย (18 สิงหาคม พ.ศ. 2545)
คอนเสิร์ต 2 ทศวรรษ สลา คุณวุฒิ (17 สิงหาคม พ.ศ. 2546)
คอนเสิร์ต สวัสดี 10 ปี แกรมมี่ โกลด์ (28 สิงหาคม พ.ศ. 2548)
คอนเสิร์ต Pattaya International Music Festival 2006 (19 มีนาคม พ.ศ. 2549)
คอนเสิร์ต ด้วยรักแด่ครูสลา (11 มีนาคม พ.ศ. 2550)
คอนเสิร์ต รักแผ่นดิน (7 กรกฎาคม พ.ศ. 2550)
คอนเสิร์ต โลกร้อน คนละลาย (พ.ศ. 2550)
คอนเสิร์ต x2 M-150 ลูกทุ่งซุปเปอร์โชว์ (18 สิงหาคม พ.ศ. 2555)
คอนเสิร์ต Grammy Wonderland มันหยดหมดตึก (6 ตุลาคม พ.ศ. 2555)
คอนเสิร์ต Pattaya Music Festival 2013 (22 มีนาคม พ.ศ. 2556)
คอนเสิร์ต คาราวานแฟนทีวีสามัคคีสัญจร จ.นครพนม (23 พฤศจิกายน พ.ศ. 2556)
คอนเสิร์ต ครูสลามายามบ้าน ครั้งที่ 15 (2 เมษายน พ.ศ. 2557)
คอนเสิร์ต สลา คุณวุฒิ คนสร้างเพลง เพลงสร้างคน (27 สิงหาคม พ.ศ. 2559)
คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (10 ตุลาคม - 28 พฤศจิกายน พ.ศ. 2563 / รังสิต & หนองคาย)
ศิลปินในสังกัด

ศิริพร ได้สร้างกลุ่มศิลปินคิดฮอด เพื่อออกผลงานเพลง ทางช่องยูทูป ประกอบด้วย
ฟิวส์ กิติกร โพธิ์ปี
โอบ ธเณศ(โอ๊ต อาร์สยาม) เพลง ติดใยรัก
เอ็ม ธนวัฒน์
ผลงานการประพันธ์เพลง

ใช้นามปากกา ศิริพร อำเคน
เพลง อยากมาโดน ขับร้องโดย อรนภา ดวงดี
เพลง ติดใยรัก ขับร้องโดย โอบ ธเณศ
เพลง สู้ความเหงาไม่ไหว ขับร้องโดย ฟิวส์ กิตติกร
เพลง เต้ยฟ้าผ่า ขับร้องโดย ศิริพร อำไพพงษ์ (เป็นเพลงแรกที่ร้องเองแต่งเพลงเอง)
ใช้นามปากกา ศิริพร อำไพพงษ์
เพลง ตี๋น้องม่องใด๋ ขับร้องโดย อรนภา ดวงดี
ผลงานอื่น ๆ

หนังสือ ปริญญาชีวิต ก้าวไกลเกินฝัน เรียบเรียงโดย สมยศ ศรีสมบูรณ์
ถ่ายปกและให้สัมภาษณ์ ลงในนิตยสาร ออล แม็กกาซีน (พฤศจิกายน 2558)
ผู้​นำวงดนตรีหมอลำคณะ​ พิณแคน​ แดนอิสาน
รางวัล

รางวัลมาลัยทอง ปี 2543 สาขานักร้องลูกทุ่งหญิงยอดนิยม ในเพลง ปริญญาใจ
รางวัลมาลัยทอง ปี 2548 สาขาเพลงสร้างสรรค์สังคมยอมเยี่ยม ในเพลง ฮักกันไว้เด้อ
ราวัลมหานครอวอร์ดส ครั้งที่ 9 ปี 2555 สาขาเพลงฮิตมาราธอน ในเพลง กอดคนนอกใจ
รางวัลสยามดารา สตาร์ อวอร์ด 2015 (ปี 2558) สาขานักร้องลูกทุ่งหญิงยอดนิยม ในเพลง ปริญญาเจ็บ
ราวัลมหานครอวอร์ดส ครั้งที่ 12 ปี 2559 สาขารางวัลพิเศษศิลปินส่งเสริมสังคมและวัฒนธรรมดีเด่น
รางวัล คนดีศรีอีสาน ประจำปี 2561 (ครั้งที่ 37) โดย มหาวิทยาลัยราชภัฏมหาสารคาม
"ศิลปินมรดกอีสาน" ประจำปี 2565 ในงานเชิดชูเกียรติศิลปินมรดกอีสานและผู้มีผลงานดีเด่นวัฒนธรรมสัมพันธ์ เนื่องในวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และวันอนุรักษ์มรดกไทย ในวันเสาร์ที่ 2 เมษายน 2565 ที่ผ่านมา ณ มหาวิทยาลัยขอนแก่น
งานประโยชน์เพื่อสังคมและการกุศล

ศิริพร อำไพพงษ์ ได้ตั้งมูลนิธิศิริพร อำไพพงษ์ โดยมีวัตถุประสงค์ เพื่อ ส่งเสริมและเผยแพร่พระพุทธศาสนา ช่วยเหลือผู้ป่วยยากจน บริการช่วยเหลืออุปถัมปภ์เด็กกำพร้า คนชรา ที่ยากจนและยากไร้ พัฒนาและส่งเสริมการศึกษาของโรงเรียนสำหรับเด็กที่ขาดโอกาสทางการศึกษา รวมทั้งการสาธารณประโยชน์ต่างๆ
ธุรกิจส่วนตัว

ศิริพร อำไพพงษ์ ได้เปิดและดำเนินธุรกิจส่วนตัวเกี่ยวกับการเสริมความงาม ในชื่อแบรนด์ พรนิต้าคลินิก โดยตั้งอยูที่ 91/1630 ซ.นวลจันทร์56 แยก1 แขวงนวลจันทร์ เขตบึงกุ่ม ปิดทำการแล้ว
กรุงเทพมหานคร
แหล่งข้อมูลอื่น

ศิริพร อำไพพงษ์ ที่เฟซบุ๊ก
ศิริพร อำไพพงษ์ ที่อินสตาแกรม
กล้ามเนื้อโครงร่าง

สำหรับเนื้อเยื่อกล้ามเนื้อที่มีลาย ดูที่ เนื้อเยื่อกล้ามเนื้อลาย
การจัดลำดับของกล้ามเนื้อโครงร่าง
กล้ามเนื้อโครงร่าง (อังกฤษ: skeletal muscle) เป็นกล้ามเนื้อลายชนิดหนึ่งซึ่งมักมีส่วนยึดติดกับกระดูก กล้ามเนื้อโครงร่างเป็นกล้ามเนื้อที่ใช้สำหรับทำให้เกิดการเคลื่อนไหว โดยสร้างแรงกระทำกับกระดูกและข้อผ่านการหดตัวของกล้ามเนื้อ โดยทั่วไปจะทำงานอยู่ภายใต้การควบคุม (ผ่านการกระตุ้นเส้นประสาทโซมาติก) อย่างไรก็ดี กล้ามเนื้อโครงร่างสามารถหดตัวนอกเหนือการควบคุมได้ผ่านรีเฟลกซ์
เซลล์กล้ามเนื้อ (บางครั้งเรียกว่า ใยกล้ามเนื้อ) มีลักษณะเป็นทรงกระบอกยาว หนึ่งเซลล์มีหลายนิวเคลียส นิวเคลียสของเซลล์กล้ามเนื้อนี้อยู่ที่ส่วนริมเซลล์ ใต้เยื่อหุ้มเซลล์ เพื่อให้ตรงกลางเซลล์มีที่ว่างสำหรับ myofibril (ในทางกลับกัน หากนิวเคลียสของเซลล์กล้ามเนื้อโครงร่างไปอยู่ตรงกลางเซลล์ จะถือว่าเป็นภาวะทางพยาธิวิทยาที่เรียกว่า centronuclear myopathy)
กล้ามเนื้อโครงร่างจะมีปลายข้างหนึ่ง (จุดเกาะต้น) เกาะติดกับกระดูกส่วนที่ใกล้กับแกนกลางร่างกายมากกว่าและมักเป็นกระดูกที่ค่อนข้างยึดแน่น และปลายอีกข้างหนึ่ง (จุดเกาะปลาย) เกาะข้ามข้อไปยังกระดูกอีกชิ้นหนึ่งที่อยู่ห่างจากแกนกลางร่างกายมากกว่า การหดตัวของกล้ามเนื้อโครงร่างจะทำให้กระดูกหมุนตามข้อ เช่น กล้ามเนื้อที่ชื่อว่า biceps brachii มีจุดเกาะต้นอยู่ที่กระดูกสะบัก และมีจุดเกาะปลายอยู่ที่กระดูกเรเดียส (ส่วนหนึ่งของแขนท่อนล่าง) เมื่อกล้ามเนื้อนี้หดตัว จะทำให้เกิดการงอแขนที่ข้อศอก เป็นต้น
การแบ่งประเภทของกล้ามเนื้อโครงร่างนั้นมีอยู่หลายวิธีด้วยกัน วิธีหนึ่งคือแบ่งตามโปรตีนที่มีอยู่ใน myosin วิธีนี้จะทำให้ได้กล้ามเนื้อโครงร่างสองชนิด คือ ชนิดที่หนึ่ง (Type I) และชนิดที่สอง (Type II) กล้ามเนื้อ Type I จะมีสีออกแดง มีความทนมากและทำงานได้นานก่อนจะล้าเนื่องจากใช้พลังงานจากกระบวนการ oxidative metabolism ส่วนกล้ามเนื้อ Type II จะมีสีออกขาว ใช้สำหรับการทำงานที่ต้องการความเร็วและกำลังมากในระยะเวลาสั้นๆ ก่อนที่จะล้าไป กล้ามเนื้อชนิดนี้ใช้พลังงานจากทั้งกระบวน oxidative metabolism และ anaerobic metabolism ขึ้นอยู่กับชนิดย่อยแต่ละชนิด
การกลืนกลายทางวัฒนธรรม

การกลืนกลายทางวัฒนธรรม หรือ การผสานกลืนทางวัฒนธรรม (อังกฤษ: cultural assimilation) คือการโต้ตอบทางการเมืองต่อสถานการณ์ในด้านที่เกี่ยวกับความแตกต่างของชาติพันธุ์ ที่เป็นนโยบายในการส่งเสริมการกลืนชนกลุ่มน้อยเข้ามาเป็นส่วนหนึ่งของวัฒนธรรมของชนหมู่มาก การผสานทางวัฒนธรรมเป็นปรัชญาที่ตรงกันข้ามกับปรัชญาของการยอมรับความแตกต่าง (affirmative philosophy) เช่นในปรัชญาคตินิยมวัฒนธรรมหลากหลาย (multiculturalism) ที่เป็นปรัชญาที่แสวงหาการดำรงความแตกต่างของชนกลุ่มต่าง ๆ ในสังคม
คำว่า "การกลืนกลาย" หรือ "assimilation" มักจะเป็นคำที่ใช้กับชนอพยพ เข้าไปตั้งถิ่นฐานในดินแดนใหม่ เช่นกลุ่มชาติพันธุ์ต่าง ๆ ที่อพยพเข้ามาตั้งถิ่นฐานในสหรัฐ ประเพณีใหม่และทัศนคติก็จะได้รับจากการติดต่อและการสนทนาปราศรัย แต่การรับวัฒนธรรมใหม่ไม่ได้เป็นสิ่งที่เกิดขึ้นทางเดียว ชนอพยพแต่ละกลุ่มต่างก็มีส่วนในการนำวัฒนธรรมของตนเองเข้ามาผสานกับวัฒนธรรมในสังคมใหม่ด้วย การกลืนกลายมักจะเป็นกระบวนการที่ค่อยเป็นค่อยไปและมากน้อยตามแต่สถานการณ์ การการผสานกลืนที่สมบูรณ์เกิดขึ้นเมื่อสังคมไม่อาจจะแยกระหว่างผู้ตั้งถิ่นฐานอยู่เดิมและผู้ที่เข้ามาใหม่ได้
ดูเพิ่ม

วัฒนธรรม
การลู่เข้าสัมบูรณ์

ในทางคณิตศาสตร์ การลู่เข้าสัมบูรณ์ (อังกฤษ: absolute convergence) ของอนุกรมหรือปริพันธ์ใด ๆ จะเกิดขึ้นได้ก็ต่อเมื่อ ผลลัพธ์ของค่าสัมบูรณ์ของตัวบวกหรือปริพันธ์ (integrand) นั้นมีค่าอยู่ในเซตจำกัด คุณสมบัติของการลู่เข้าสัมบูรณ์เป็นสิ่งหนึ่งที่สำคัญ เนื่องจากเป็นสิ่งที่จำเป็นสำหรับการจัดเรียงใหม่ของผลคูณของผลบวก
หากจะระบุให้เจาะจงกว่านี้ กำหนดให้อนุกรม  \sum _{n=0}^{\infty }a_{n} จะเรียกได้ว่าลู่เข้าสัมบูรณ์ก็ต่อเมื่อ  \sum _{n=0}^{\infty }\left|a_{n}\right|<\infty
ในกรณีเดียวกัน กำหนดให้ปริพันธ์  \int _{A}f(x)\,dx จะเรียกได้ว่าลู่เข้าสัมบูรณ์ก็ต่อเมื่อ  \int _{A}\left|f(x)\right|\,dx<\infty
กลุ่มภาษาเจอร์แมนิกเหนือ

| กลุ่มภาษาเจอร์แมนิกเหนือ |
| --- | --- |
กลุ่มภาษานอร์ดิก กลุ่มภาษาสแกนดิเนเวีย
กลุ่มเชื้อชาติ:: ชาวเจอร์แมนิกเหนือ
ภูมิภาค:: ยุโรปเหนือ
การจําแนกทางภาษาศาสตร์:: อินโด-ยูโรเปียนเจอร์แมนิกกลุ่มภาษาเจอร์แมนิกเหนือ
ภาษาดั้งเดิม:: ภาษานอร์สดั้งเดิม (มีหลักฐาน) ต่อมาคือภาษานอร์สเก่า
กลุ่มย่อย::   สแกนดิเนเวียตะวันออก  สแกนดิเนเวียตะวันตก  
ISO 639-5:: gmq
กลอตโตลอก:: nort3160
ดินแดนที่มีผู้พูดภาษากลุ่มเจอร์แมนิกเหนือ  กลุ่มภาษาสแกนดิเนเวียภาคพื้นทวีป:   ภาษาเดนมาร์ก   ภาษานอร์เวย์   ภาษาสวีเดน กลุ่มภาษานอร์ดิกบนเกาะ:   ภาษาแฟโร   ภาษาไอซ์แลนด์   ภาษานอร์น (†)   ภาษานอร์สกรีนแลนด์ (†)  ภาษานอร์นซึ่งสูญไปแล้วเคยมีผู้พูดในออร์กนีย์, เชตแลนด์ และเคธเนสส์ (ปัจจุบันอยู่ในประเทศสกอตแลนด์) จนถึงคริสต์ศตวรรษที่ 19  ภาษานอร์สกรีนแลนด์ซึ่งสูญไปแล้วเคยมีผู้พูดในนิคมชาวนอร์สที่กรีนแลนด์ จนกระทั่งพวกเขาอพยพออกไปในช่วงปลายคริสต์ศตวรรษที่ 15 
กลุ่มภาษาเจอร์แมนิกเหนือ (อังกฤษ: North Germanic languages) เป็นหนึ่งในสามสาขาของกลุ่มภาษาเจอร์แมนิก (ตระกูลย่อยในตระกูลภาษาอินโด-ยูโรเปียน) ร่วมกับกลุ่มภาษาเจอร์แมนิกตะวันตกและกลุ่มภาษาเจอร์แมนิกตะวันออกซึ่งสูญไปแล้ว กลุ่มภาษานี้มีอีกชื่อว่า กลุ่มภาษานอร์ดิก ซึ่งเป็นการแปลแบบตรงตัวจากศัพท์ที่ใช้กันทั่วไปทั้งในหมู่นักวิชาการและผู้คนที่พูดภาษาเดนมาร์ก, ภาษาแฟโร, ภาษาไอซ์แลนด์, ภาษานอร์เวย์ และภาษาสวีเดน
ศัพท์ "กลุ่มภาษาเจอร์แมนิกเหนือ" มักใช้ในภาษาศาสตร์เปรียบเทียบ ในขณะที่ศัพท์ "กลุ่มภาษาสแกนดิเนเวีย" ปรากฏในการศึกษาเกี่ยวกับภาษามาตรฐานสมัยใหม่และแนวต่อเนื่องภาษาย่อยในสแกนดิเนเวีย
มีประชากรประมาณ 20 ล้านคนในกลุ่มประเทศนอร์ดิกพูดภาษากลุ่มสแกนดิเนเวียเป็นภาษาแม่ ซึ่งรวมถึงชนกลุ่มน้อยประมาณร้อยละ 5 ในประเทศฟินแลนด์ นอกจากนี้ยังมีการพูดภาษากลุ่มนี้ในกรีนแลนด์และในหมู่ผู้ย้ายถิ่นเข้าอเมริกาเหนือ
ข้อมูล

Adams, Charles Kendall (1895). Johnson's Universal Cyclopedia: A New Edition. D. Appleton, A. J. Johnson.
Jervelund, Anita (2007), Sådan Staver Vi.
Kristiansen, Tore m.fl. (1996), Dansk Sproglære.
Lucazin, M (2010), Utkast till ortografi över skånska språket med morfologi och ordlista. Första. revisionen (PDF), ISBN 978-91-977265-2-8, คลังข้อมูลเก่าเก็บจากแหล่งเดิม (PDF)เมื่อ 8 August 2011, สืบค้นเมื่อ 21 January 2011 Outlined Scanian orthography including morphology and word index. First revision.
Maurer, Friedrich (1942), Nordgermanen und Alemannen: Studien zur germanischen und frühdeutschen Sprachgeschichte, Stammes- und Volkskunde, Strasbourg: Hünenburg.
Rowe, Charley. The problematic Holtzmann's Law in Germanic. (Indogermanische Forschungen Bd. 108, 2003).
Iben Stampe Sletten red., Nordens sprog – med rødder og fødder, 2005, ISBN 92-893-1041-3, available online เก็บถาวร 2014-08-13 ที่ เวย์แบ็กแมชชีน, also available in the other Scandinavian languages.
แหล่งข้อมูลอื่น

Middle Low German influence on the Scandinavian languages
Scandinavian-only words
Scandinavian loans in Old and Middle English, and their legacy in the dialects of England and modern standard English
Most similar languages to Danish
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
อื่น ๆ:  IdRef
การบริหารการส่งออก

การบริหารการส่งออก (อังกฤษ: export management) คือการบริหารงานในรูปแบบที่บริษัทรับจัดการเกี่ยวกับการส่งออก (Export Management Company : EMC) ทำหน้าที่เสมือนเป็นแผนกส่งออกให้แก่บริษัทผู้ผลิตโดยบริษัทผู้ผลิตไม่จำเป็นต้องตั้งฝ่ายหรือแผนกส่งออกของตนเอง แต่มอบหมายให้บริษัทดังกล่าวทำหน้าที่หรือธุรกรรมเกี่ยวกับการส่งออกแทนทั้งหมด โดยกระทำในนามบริษัทผู้ผลิต บริษัทผู้ผลิตเป็นผู้กำหนดนโยบาย ราคาสินค้าที่จะขาย เงื่อนไขการขาย นโยบายเกี่ยวกับการส่งเสริมการตลาด งบประมาณ และอื่น ๆ แต่ส่วนใหญ่ก็จะทำตามข้อแนะนำของบริษัทรับจัดการส่งออกดังกล่าวโดยบริษัทได้รับค่านายหน้าเป็นการตอบแทน
การประดิษฐ์ทางวัฒนธรรม

การประดิษฐ์ทางวัฒนธรรม (อังกฤษ: Cultural invention) อธิบายถึงนวัตกรรมว่า เป็นสิ่งใหม่ที่ค้นพบขึ้นและเป็นประโยชน์ต่อมนุษย์ แต่ไม่ได้อยู่ในรูปแบบสิ่งที่จับต้องได้ ค่อนข้างมีความหมายถึง การนำมาใช้ทางพฤติกรรมของคนนำมาใช้ประโยชน์ และมักใช้ไปโดยตลอดโดยผ่านคนหลายๆ รุ่น เช่น ภาษา,ระบบกฎหมาย,ระบบการเมือง,วิธีทางวิทยาศาสตร์ และ กีฬา เป็นต้น
การดำเนินการ (คณิตศาสตร์)

การดำเนินการเลขคณิตมูลฐาน:+, บวก (การบวก)
−, ลบ (การลบ)
÷, หาร (การหาร)
×, คูณ (การคูณ)
การดำเนินการ (อังกฤษ: Operation) ในทางคณิตศาสตร์และตรรกศาสตร์ หมายถึง การกระทำหรือลำดับขั้นตอนซึ่งสร้างค่าใหม่ขึ้นเป็นผลลัพธ์ โดยการรับค่าเข้าไปหนึ่งตัวหรือมากกว่า การศึกษาส่วนใหญ่ใช้การดำเนินการทวิภาค (เช่น การดำเนินการอาริตี 2) ได้แก่ การบวกและการคูณ ส่วนการดำเนินการเอกภาค (เช่น การดำเนินการอาริตี 1) ได้แก่ ตัวผกผันการบวกและตัวผกผันการคูณ ส่วนการดำเนินการอาริตี 0 หรือการดำเนินการศูนย์ภาคคือค่าคงตัว ผลคูณผสมคือตัวอย่างของการดำเนินการอาริตี 3 ที่เรียกว่าการดำเนินการไตรภาค โดยทั่วไปแล้ว อาริตีสามารถมีได้เป็นอนันต์ แต่อย่างไรก็ตาม บางครั้งก็มีการรวมการดำเนินการอนันต์ (infinitary operation) ด้วย